সরকারি চাকরি দেওয়ার নামে প্রতারণা! ১৫টি অ্যাডমিট সহ ধৃত অভিযুক্ত

তমলুক: সরকারি চাকরি (Government Job) করিয়ে দেওয়ার নাম করে টাকা আত্মসাৎ!! প্রায় ১৫ টি অ্যাডমিট সহ অভিযুক্তকে গ্রেফতার করল তমলুক থানার (Tamluk Police Station) পুলিশ।

আগামী ৩০ নভেম্বর রয়েছে পুলিশ বিভাগে (Police Department) ভর্তির লিখিত পরীক্ষা। তারপরেও রয়েছে বিভিন্ন সরকারি চাকরির পরীক্ষার দিন। তার পূর্বেই তমলুক থানার পুলিশ গ্রেফতার করল শেখ মুঈনুদ্দীন (Sheikh Muinuddin) নামক এক ব্যক্তিকে।

জানা গিয়েছে অভিযুক্ত ডিস্ট্রিক্ট ড্রাগ লাইসেন্স অফিসের গ্রুপ ডির কর্মচারী। বাড়ি রায়গঞ্জ। তমলুকে চাকরি সূত্রে সরকারি আবাসনেই থাকত। গোপন সূত্রে খবর পেয়ে পুলিশ তার আবাসনে গিয়ে তাকে পাকড়াও করে। তার বাড়িতে ১৫ টির অধিক অ্যাডমিট কার্ড পাওয়া যায়। সেই মুহূর্তেই তাকে পুলিশ গ্রেফতার করে।

আরও পড়ুন- জলদাপাড়া জাতীয় উদ্যানের কোর এলাকায় প্লাস্টিকের বর্জ্য, উদ্বেগ বনদফতরের

আজ দুপুর দুটোয় তাকে তমলুক আদালতে (Tamluk Court) পেশ করা হয়। পুলিশ সাত দিনের রিমান্ডের আবেদন করেছে। এই ঘটনা পিছনে আর কারা কারা জড়িত আছে তা জানতে তৎপর পুলিশ। শেখ মুঈনুদ্দীনকে জিজ্ঞাসাবাদ করে মূল চক্রীর খোঁজ পেতে চাইছে পুলিশ।

সামনে পুলিশের পরীক্ষা, তার আগেই এই ধরনের ঘটনায় সতর্ক পুলিশ। পরীক্ষার সময় যাতে কোনও সমস্যা না হয়, সেদিকে কড়া নজরদারি রাখা হয়েছে। মুঈনুদ্দীনের এই কর্মকাণ্ডে গোটা জেলাজুড়ে চাঞ্চল্য তৈরি হয়েছে।

দেখুন আরও খবর-